text: SAS åbner sommerruter fra Billund
  25 november 2013 kl. 08.58
  SAS åbner i slutningen af juni næste år ruter til udenlandske feriemål direkte fra lufthavnen i Billund.
  Rejsende fra Billund får direkte afgange til Alanya Gazipasa i Tyrkiet og Split i Kroatien samt Nice i Sydfrankrig og Bergen i Norge.
  SAS åbner også et mindre antal ruter fra Aalborg.
  Det er første gang SAS blander sig i konkurrencen med andre selskaber med ruter direkte fra jyske lufthavne til udenlandske feriemål.
  SAS begynder at flyve på 12 nye sommerruter fra danske lufthavne og samlet set mere end 40 nye ruter i 2014.
  